**Príloha č. 2**

**PODMIENKY OCHRANY OSOBNÝCH ÚDAJOV**

Podľa článkov 13 a 14  nariadenia Európskeho parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“), dovoľujeme si Vás stručne informovať o spracovaní Vašich osobných údajov.

**Prevádzkovateľ Vašich osobných údajov:**

Prevádzkovateľom Vašich osobných údajov je:

Obec Malá Lehota, Malá Lehota 383, 966 42 Malá Lehota, IČO: 00 320 862 (ďalej len „**Prevádzkovateľ**“)

KONTAKT: tel. [045 68 98 133](mailto:045%2068%2098%20133), email: [starosta@malalehota.eu](mailto:starosta@malalehota.eu)

V prípade akýchkoľvek otázok k ochrane Vašich osobných údajov nás môžete kedykoľvek kontaktovať prostredníctvom uvedených kontaktných údajov.

**Na aké účely a na základe akých právnych základov spracúvame osobné údaje?**

| **Dotknutá osoba** | **Účel** | **Právny základ** |
| --- | --- | --- |
| **Súťažitelia** | **Obchodná verejná súťaž** | Vykonanie opatrení pred uzatvorením zmluvy podľa čl. 6 ods. 1 písm. b) GDPR, prípadne aj plnenie zákonnej povinnosti podľa čl. 6 ods. 1 písm. c) GDPR. |
| **Vybraný účastník** | **Uzavretie Zmluvy o budúcej zmluve o prevode vlastníckeho práva a nájme pozemku a následne kúpnej a nájomnej zmluvy s vybranými účastníkmi** | Plnenie zmluvy podľa čl. 6 ods. 1 písm. b) GDPR, prípadne aj plnenie zákonnej povinnosti podľa čl. 6 ods. 1 písm. c) GDPR. |

**Komu sprístupňujeme Vaše osobné údaje?**

Vaše osobné údaje sprístupňujeme **len v nevyhnutnej miere** a **vždy pri zachovaní mlčanlivosti príjemcu údajov** napr. našim zamestnancom, osobám, ktoré poverujeme vykonaním jednotlivých služieb, zastupujúcim alebo spolupracujúcim advokátom.

V určitých prípadoch môže dôjsť k zverejneniu osobných údajov. Ide napr. o prípady katastrálneho konania.

**Do ktorých krajín prenášame Vaše osobné údaje?**

Cezhraničný prenos Vašich osobných údajov to tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko) sa nevykonáva.

Nevykonávame automatizované individuálne rozhodovanie vrátane profilovania.

**Ako dlho uchovávame Vaše osobné údaje?**

Vaše osobné údaje uchovávame najviac dovtedy, kým je to potrebné na naplnenie uvedených účelov. Pri uchovávaní osobných údajov sa riadime osobitnými predpismi, ktoré nám stanovujú lehoty uloženia a/alebo základnými zásadami GDPR ohľadom uchovávania a likvidácie osobných údajov.

**Ako o Vás získavame osobné údaje?**

Vaše osobné údaje získavame priamo od Vás na základe zaslaného súťažného návrhu.

**Aké práva máte ako dotknutá osoba?**

Ako dotknutá osoba máte nasledovné práva:

* **právo odvolať súhlas so spracúvaním osobných údajov**

Ak o Vás spracúvame osobné údaje výlučne na základe Vášho súhlasu so spracúvaním osobných údajov (čl. 6 ods. 1 písm. a) GDPR), máte právo kedykoľvek svoj súhlas odvolať. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Ak  tento Súhlas odvoláte, takto poskytnuté osobné údaje musí Prevádzkovateľ bez zbytočného odkladu prestať spracúvať, ak na ich následné spracúvanie nemá iný právny základ.

* **právo namietať spracúvanie osobných údajom na účel priameho marketingu**

Máte právo kedykoľvek namietať proti spracúvaniu osobných údajov na účely priameho marketingu vrátane profilovania, prípadne, ak by sme spracovávali osobné údaje na základe oprávneného záujmu podľa čl. 6 ods. 1 písm. f) GDPR.

* **právo na opravu**

Ako dotknutá osoba nás môžete požiadať o opravu nepresných alebo nekompletných osobných údajov, ktoré o Vás spracúvame.

* **právo na prístup**

Ako dotknutá osoba máte právo požiadať o prístup k osobným údajom, ktoré o Vás spracúvame.

* **právo na výmaz**

Ako dotknutá osoba nás môžete nás požiadať o výmaz Vašich osobných údajov, ak:

(i) osobné údaje už nie sú potrebné na účely, na ktoré sa získali,

(ii) osobné údaje spracúvame výlučne na základe Vášho súhlasu, ktorý odvoláte,

(iii) namietate voči spracúvaniu vykonávanom v špecifických situáciách podľa GDPR (úloha realizovaná vo verejnom záujme, oprávnený záujem Prevádzkovateľa alebo profilovanie) a nad Vašimi záujmami, právami a slobodami neprevažujú žiadne oprávnené dôvody na spracúvanie alebo

(iv) namietate voči spracúvaniu na účely priameho marketingu;

(v) osobné údaje sa spracúvali nezákonne;

(vi) osobné údaje musia byť vymazané, aby sa splnila zákonná povinnosť podľa práva EÚ alebo práva Členského štátu, ktorému Prevádzkovateľ podlieha;

(vii) osobné údaje sa získavali v súvislosti s ponukou služieb informačnej spoločnosti podľa GDPR.

* **právo na prenosnosť údajov**

Právo na prenositeľnosť Vašich osobných údajov máte, ak spracúvame Vaše osobné údaje na základe:

(i) Vášho súhlasu alebo

(ii) je to nevyhnutné na plnenie zmluvy, ktorej ste zmluvnou stranou,

a zároveň ide o spracúvanie automatizovanými prostriedkami spracúvania, máte právo žiadať o prenesenie osobných údajov k inému prevádzkovateľovi. To platí vtedy, ak ste osobné údaje poskytli Prevádzkovateľovi, v štruktúrovanom, bežne používanom a strojovo čitateľnom formáte a týmto právom nie sú nepriaznivo dotknuté práva a slobody iných osôb.

* **právo podať sťažnosť**

Máte právo podať sťažnosť na dozornom orgáne, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27, [www.uoou.sk](http://www.uoou.sk/).

Podpis: ............................................... ............................................................